Այսպիսով, բացի իրական եւ վաղուց հայտնի պատճառներից, պաշտոնապես հաստատվել է ողջ աշխարհի՝ հակառուսական բնույթ ունենալու թեզը: Հաստատապես հայ ժողովրդի բարեկամներ Դուգինին կամ Պրոխանովին պատկանող այս թեզի առաջադրումը թերեւս կարելի էր ագրեսիվ պոպուլիզմ համարել, սակայն այն ունի ֆունկցիոնալ այլ նպատակ: Խորհրդավոր ոգու ճիչը կոչված է ընդամենը քողարկել բուն իրողությունը: Այստեղ է, որ մոտենում ենք սովետական կայսրության հարատեւության միանգամայն արդիական խնդրին: